**Ministru kabineta rīkojuma „Par nacionālās sporta bāzes statusa piešķiršanu Daugavpils olimpiskajam centram ” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par nacionālās sporta bāzes statusa piešķiršanu Daugavpils olimpiskajam centram” (turpmāk – rīkojuma projekts) izstrādāts, ievērojot likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteikto kompetenci. |
| 2. | Pašreizējā situācija un problēmas | Atbilstoši Likuma 6.panta pirmajā daļā noteiktajam sabiedrība ar ierobežotu atbildību „Daugavpils olimpiskais centrs” (turpmāk – Daugavpils olimpiskais centrs), 2011.gada 14.janvārī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Daugavpils olimpiskā centra atbilstību Likuma 5.pantā minētajiem nacionālās sporta bāzes statusa piešķiršanas nosacījumiem.  Saskaņā ar Likuma 6.panta otrajā daļā noteikto Izglītības un zinātnes ministrija (turpmāk – ministrija) sporta bāzes īpašnieka iesniegumu izskata divu mēnešu laikā pēc tā saņemšanas.  Ņemot vērā, ka Daugavpils olimpiskā centra iesniegumam par nacionālās sporta bāzes statusa piešķiršanu nebija pievienots attiecīgās starptautiskās sporta federācijas apliecinājums un 2010.gada pasākuma plāns, kā arī biedrības „Latvijas Paukošanas federācija” 2010.gada 5.jūlija vēstule Nr.V-12/2010 par nacionālās sporta bāzes statusu noformēta neatbilstoši 2010.gada 29.septembra Ministru kabineta noteikumu Nr. 916 „Dokumentu izstrādāšanas un noformēšanas kārtība” noteiktajām prasībām,  ministrija, pamatojoties uz Likuma 6.panta trešajā daļā noteikto, ja sporta bāzes īpašnieks ministrijai nav iesniedzis visus nepieciešamos dokumentus vai tajos ietvertā informācija ir nepilnīga, nosūtīja Daugavpils olimpiskajam centram attiecīgu rakstveida paziņojumu, norādot papildus iesniedzamos dokumentus un termiņu to iesniegšanai, un saskaņā ar Administratīvā procesa likuma 64.panta otro daļu, pagarinot iesnieguma par nacionālās sporta bāzes statusa piešķiršanu izskatīšanas termiņu.  Saskaņā ar Likuma 6.panta otrajā daļā noteikto ir saņemts Latvijas Nacionālā sporta padomes 2011.gada 28.aprīļa sēdes ( prot. Nr. 2 7.§, 7.1.1.apakšpunkts) atzinums par Daugavpils olimpiskā centra atbilstību Likuma 5.pantā minētajiem nacionālās sporta bāzes statusa piešķiršanas nosacījumiem:  1) tā ir reģistrēta Nacionālo sporta bāzu reģistrā;  2) tās darbība un tehniskais stāvoklis atbilst normatīvo aktu prasībām;  3) tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes;  4) tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumus;  5) tā ir piemērota pasaules un Eiropas čempionātu, to posmu, kausu izcīņas un kvalifikācijas sacensību rīkošanai, un par to saņemti arī attiecīgo starptautisko sporta federāciju apliecinājumi;  6) tajā rīkotie ar sportu saistītie pasākumi veido vismaz 50 procentus no faktiskā sporta bāzes noslogojuma;  7) tiek nodrošināta tās nepārtraukta darbība sporta jomā;  8) tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu.  Daugavpils olimpiskais centrs nodarbojas ar olimpiskās kustības popularizēšanu un sporta attīstības veicināšanu pašvaldības teritorijā. Daugavpils olimpiskā centra ieguldījums pilsētas sporta attīstībā ir ievērojams. Daugavpils olimpiskais centrs palīdzējis vairākiem desmitiem sportistu sagatavoties visaugstākā līmeņa sacensībām – Pasaules un Eiropas čempionātiem un Olimpiskajām spēlēm. Daugavpils olimpiskā centra daudzfunkcionālajā sporta kompleksā un sporta bāzēs ir iespējams nodarboties ar futbolu, volejbolu, basketbolu, rokasbumbu, tenisu, paukošanu, peldēšanu, fitnesu, aerobiku, svarcelšanu, brīvo cīņu. Sadarbībā ar Latvijas Olimpisko komiteju, Daugavpils pašvaldību un piesaistītajiem ziedotāju līdzekļiem Daugavpils Olimpiskais centrs nodrošina investīcijas pilsētas sporta būvju celtniecībai un atjaunošanai, ievērojami uzlabojot sporta materiāli – tehnisko bāzi, Daugavpils labāko un perspektīvāko sportistu sacīkšu un treniņprocesu, cīnoties par iekļūšanu Latvijas Olimpiskajā vienībā (paukotāji, svarcēlāji, cīkstoņi, vieglatlēti un citu sporta veidu pārstāvji). |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz Daugavpils olimpiskajam centram piešķirt nacionālās sporta bāzes statusu. |
| 5. | Projekta izstrādē iesaistītās institūcijas | Izglītības un zinātnes ministrija,  Latvijas Nacionālā sporta padome |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Rīkojuma projekts attiecas uz tūrisma, sporta un brīvā laika politiku.  Nacionālās sporta bāzes īpašniekam no Likuma 5.panta pirmās daļas izriet pienākums nodrošināt nacionālās sporta bāzes nepārtrauktu atbilstību noteiktajiem nosacījumiem. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai.  Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

*Anotācijas II sadaļa – projekts šo jomu neskar*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 1.2. valsts speciālais budžets | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 1.3. pašvaldību budžets | 0 | 0 | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 2. Budžeta izdevumi: | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 2.1. valsts pamatbudžets | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 2.2. valsts speciālais budžets | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 2.3. pašvaldību budžets | 0 | 0 | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 3. Finansiālā ietekme: | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 3.1. valsts pamatbudžets | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 3.2. speciālais budžets | 0 | 0 | *Projekts šo jomu neskar* | *Projekts šo jomu neskar* | *Projekts šo jomu neskar* |
| 3.3. pašvaldību budžets | 0 | 0 | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | *Projekts šo jomu neskar* |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Projekts šo jomu neskar* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par nekustamā īpašuma nodokli, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.  Tajā pat laikā, ņemot vērā to, ka ministrijā ir saņemta Daugavpils pilsētas domes 2011.gada 18.februāra vēstule Nr. 02.01-07/452 ar informāciju, ka Daugavpils pilsētas dome neiebilst par Nacionālās sporta bāzes statusa piešķiršanu Daugavpils olimpiskajam centram, kas norāda, ka Daugavpils pilsētas dome ir izvērtējusi nekustamā īpašuma nodokļa maksātāja (Daugavpils olimpiskā centra) prognozējamo finansiālo ietekmi uz pašvaldības budžetu saistībā ar nekustamā īpašuma nodokļa ieņēmumiem nekustamajam īpašumam Stadiona ielā 1, Daugavpilī. | | | | |
|  |  | | | | |

*Anotācijas IV, V, VI sadaļa – projekts šo jomu neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | *Projekts šo jomu neskar* |
| 2. | Projekta izpildes ietekme uz pārvaldes funkcijām | *Projekts šo jomu neskar* |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | *Projekts šo jomu neskar* |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | *Projekts šo jomu neskar* |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | *Projekts šo jomu neskar* |
| 6. | Cita informācija | Ievērojot Ministru kabineta 2010.gada 26.janvāra noteikumos Nr.76 „Noteikumi par sporta bāzu reģistrā iekļaujamās informācijas saturu un aktualizēšanas kārtību” 8.punktā noteikto, informāciju par nacionālās sporta bāzes statusa piešķiršanu ministrija iekļauj reģistrā piecu darbdienu laikā pēc attiecīgā Ministru kabineta rīkojuma stāšanās spēkā. |

Izglītības un zinātnes ministrs R.Broks

Vizē:

Finanšu departamenta direktore**,**

valsts sekretāra pienākumu izpildītāja I.Štāle

13.06.2011. 15:36

1322

A.Mičule

67047928, anda.micule@izm.gov.lv